תקצירעל מעמדה של האישה בישראל, על אי השיויוון בין המינים במערכת החינוך, בחברה האזרחית והצבאית.
הרטוריקה של שוויון בין המינים חזקה מאוד בישראל. ראש הממשלה גולדה מאיר, החלוצות, הנשים הלוחמות במלחמת השחרור ושירות החובה של נשים בצה"ל, מובאות כולן כראיה למידת השוויוניות של החברה הישראלית.הממצאים, עם זאת, מלמדים על אי-שוויון במעמדה של האישה בישראל, הן בחברה האזרחית והן בצבא, ואפילו מוקדם יותר – במערכת החינוך (תמיר, 1998).ישראל היא המדינה היחידה בעולם שנשים מגויסות בה לשירות חובה. עם זאת, שירותן מוכתב על-ידי המין שלהן והן אינן משולבות בצבא כלוחמות.
בעיית הפערים בין המינים נוצרת עוד לפני המערכת הצבאית – במערכת החינוך, ולכך יש השלכות על החברה בישראל ועל מעמדה של האישה בה.בעיית ההישגיות הנמוכה של בנות ביחס לבנים במקצועות כמו מתמטיקה, מדעים וטכנולוגיה בבתי-הספר היסודיים והעל-יסודיים, ופערים לטובת הגברים בבחירת התמחות במקצועות מדעיים טכנולוגיים במוסדות להשכלה גבוהה, מביאים לפערים בחברה בין גברים ונשים בעיסוקים יוקרתיים ובסטטוס חברתי (כהן, 2000).
מחקרים עכשוויים בחינוך בארץ ובעולם מצביעים על בעיית ההישגיות הנמוכה של בנות ביחס לבנים ובמיוחד במקצועות מתמטיקה ומדעים. ההבדלים בהישגים הם באופן עקיב לטובת הבנים.הבדלים אלה גדלים עם העלייה בגיל – הבדל כולל קטן בבית-הספר היסודי, הבדל כולל בינוני בחטיבת הביניים, והבדל כולל גדול בתיכון. הבדלים אלו יוצרים פערים בין המינים בבחירת מקצועות התמחות מוגברים בתיכון, עובדה המכוונת את הבחירה בעיסוק עתידי.
אחת הסיבות לצמצום הפערים היא תוכניות התערבות, שפותחו במערכת החינוך, ושמטרתן לעודד בנות ללמוד מקצועות כמו מתמטיקה, מדע וטכנולוגיה.לימודי מתמטיקה ומדעים מוגברים בתיכון הם מסלולי האצה, המאפשרים בחירה של לימודים במסלולים יוקרתיים במוסדות להשכלה גבוהה.
ממחקרים שנעשו במערכת החינוך נמצאו פערים בין המינים גם בעמדותיהם.בנים נוטים יותר מבנות לבחור בתחומי עיסוק מדעיים טכנולוגיים מעוניינים יותר מבנות להתמחות ולהמשיך בלימודים בכיוון של מתמטיקה ומדע. בנות נוטות לבחור במקצועות מתחומי החברה. נראה שהסיבה לכך שבנים החלטיים יותר מבנות לגבי עיסוק עתידי, מקורה בתפיסה סטריאוטיפית: בחברה המסורתית ישנם תחומי עיסוק הנחשבים "נשיים".
בנים אוזכרו בספרים כבעלי תכונות אופי סטריאוטיפיות כמו: אמיצים, הרפתקנים, דבקים במטרה, ידענים, כריזמטים; ובנות אוזכרו כוותרניות, בכייניות, אינן מעורבות.מבחינת המקצועות, לבנים עיסוקים כנשיא, מלך, מנהיג, אופה אמן, ולבנות עיסוקים כמורה, אשת איש, אחות ועיסוקי בית נוספים.